
  ประกาศองค์การบริหารส่วนตำบลป่าพะยอม
เรื่อง   การยื่นแบบแสดงรายการเพื่อชำระเงินค่าภาษีโรงเรือนและที่ดิน  ภาษีป้าย
                                  และภาษีบำรุงท้องที่ ประจำปี  ๒๕๖๑
…………………………………………….

ภาษีโรงเรือนและที่ดิน



เจ้าของโรงเรือนและสิ่งปลูกสร้าง ที่ใช้ประกอบกิจการเพื่อหารายได้  เช่น ให้เช่า  ทำการค้า โกดังเก็บสินค้า  โรงแรม  ปั๊มน้ำมัน  อู่ซ่อมรถ  หรือประกอบกิจการอื่น  ซึ่งตั้งอยู่ในเขตองค์การบริหารส่วนตำบลป่าพะยอม  มีหน้าที่ต้องยื่นแบบแสดงรายการเพื่อเสียภาษีโรงเรือนและที่ดิน (ภ.ร.ด.๒) ประจำปี        พ.ศ. ๒๕๖๑  ภายในวันที่  ๒๘  กุมภาพันธ์  ๒๕๖๑  และชำระภาษีภายใน ๓๐ วัน นับแต่วันถัดจากวันที่ได้รับแจ้งการประเมิน ผู้ใดละเมิด  ต้องระวางโทษตามมาตรา  ๔๖ ๔๗ และ ๔๘ แห่งพระราชบัญญัติภาษีโรงเรือนและที่ดิน พ.ศ. ๒๔๗๕ แก้ไขเพิ่มเติมฉบับที่  ๕ พ.ศ. ๒๕๔๓
ภาษีป้าย


เจ้าของป้ายหรือผู้ครอบครองป้าย  ซึ่งตั้งอยู่ในเขตองค์การบริหารส่วนตำบลป่าพะยอม          มีหน้าที่ต้องยื่นแบบแสดงรายการเพื่อเสียภาษีป้าย (ภ.ป.๑)  ภายในวันที่  ๓๐  มีนาคม  ๒๕๖๑  และชำระ     ภาษีป้ายภายใน  ๑๕ วัน นับแต่วันที่ได้รับแจ้ง  ผู้ใดละเมิดหรือจงใจหลีกเลี่ยงการเสียภาษีป้าย  ต้องระวางโทษ  ตามมาตรา ๓๔,๓๕,๓๖,๓๗  และ ๓๘  แห่งพระราชบัญญัติภาษีป้าย พ.ศ. ๒๕๑๐  แก้ไขเพิ่มเติม    ฉบับที่  ๒ พ.ศ. ๒๕๓๔
ภาษีบำรุงท้องที่


เจ้าของที่ดิน  ซึ่งตั้งอยู่ในเขตองค์การบริหารส่วนตำบลป่าพะยอม   ต้องยื่นแบบแสดงรายการที่ดิน (ภ.บ.ท.๕) และชำระภาษี  ภายในวันที่  ๓๐  เมษายน  ๒๕๖๑  ผู้ใดละเมิดหรือจงใจหลีกเลี่ยงการเสียภาษีบำรุงท้องที่  ต้องระวางโทษ  ตามมาตรา ๕๓,๕๔,๕๕,๕๖,๕๗  และ ๕๘  แห่งพระราชบัญญัติภาษีบำรุงท้องที่  พ.ศ. ๒๕๐๘  แก้ไขเพิ่มเติม ฉบับที่  ๓  พ.ศ. ๒๕๔๓



การยื่นแบบแสดงรายการเพื่อเสียภาษีดังกล่าวข้างต้น  ติดต่อขอทราบรายละเอียด  ขอรับ   แบบพิมพ์และชำระภาษีได้ที่  กองคลัง  องค์การบริหารส่วนตำบลป่าพะยอม  ทุกวันในเวลาราชการ


จึงประกาศมาเพื่อทราบทั่วกัน

ประกาศ  ณ  วันที่                เดือน  ธันวาคม   พ.ศ. ๒๕๖๐





      (นายมีศักดิ์   ดวงขวัญ)





     นายกองค์การบริหารส่วนตำบลป่าพะยอม

ประกาศองค์การบริหารส่วนตำบลป่าพะยอม
เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่
ประจำปี พ.ศ. ๒๕๖๑ ถึงปี พ.ศ. ๒๕๖๔
…………………………………………….


โดยที่พระราชบัญญัติภาษีบำรุงท้องที่ พ.ศ. ๒๕๐๘ มาตรา ๒๔ และมาตรา ๒๙ กำหนดให้      เจ้าของที่ดินผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อเจ้าพนักงาน   ประเมิน ณ สำนักงานองค์การบริหารส่วนตำบลในเขตท้องที่

ฉะนั้น จึงประกาศให้เจ้าของที่ดิน ซึ่งที่ดินตั้งอยู่ หมู่ที่ ๑ ถึงหมู่ที่ ๗  ตำบลป่าพะยอม อำเภอ         ป่าพะยอม  จังหวัดพัทลุง ยื่นแบบแสดงรายการที่ดิน(ภ.บ.ท.๕)  เพื่อเสียภาษีบำรุงท้องที่ ประจำปี พ.ศ. ๒๕๖๑ ถึงปี พ.ศ. ๒๕๖๔ ต่อเจ้าพนักงานประเมิน ณ ที่ทำการองค์การบริหารส่วนตำบลป่าพะยอม นับ  ตั้งแต่วันที่  ๓  มกราคม  ๒๕๖๑  ถึงวันที่  ๓๑  มกราคม  ๒๕๖๑ โดยขอรับแบบพิมพ์  (แบบ ภ.บ.ท.๕)       ได้  ณ ที่ทำการองค์การบริหารส่วนตำบลป่าพะยอม

หากไม่ยื่นแบบแสดงรายการที่ดินภายในกำหนดหรือยื่นแบบแสดงรายการที่ดินไม่ถูกต้อง              ทำให้จำนวนเงินที่ต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา ๔๕(๑) และ (๒)           แห่งพระราชบัญญัติภาษีบำรุงท้องที่ พ.ศ. ๒๕๐๘

จึงประกาศมาเพื่อทราบทั่วกัน

ประกาศ  ณ  วันที่               เดือน  พฤศจิกายน  พ.ศ. ๒๕๖๐ 





      (นายมีศักดิ์   ดวงขวัญ)





     นายกองค์การบริหารส่วนตำบลป่าพะยอม

ประกาศองค์การบริหารส่วนตำบลป่าพะยอม
เรื่อง แจ้งการประเมินเพื่อเสียภาษีบำรุงท้องที่

ประจำปี พ.ศ. ๒๕๖๑ ถึงปี พ.ศ. ๒๕๖๔

…………………………………………….


อาศัยอำนาจตามความในมาตรา 33 (2)  แห่งพระราชบัญญัติภาษีบำรุงท้องที่ พ.ศ. 2508  ขอประกาศให้เจ้าของที่ดินทราบว่า บัดนี้ ได้คำนวณเงินภาษีบำรุงท้องที่ ในหมู่ที่  1 - 7  ตำบลป่าพะยอม  อำเภอ    ป่าพะยอม จังหวัดพัทลุง  ประจำปี พ.ศ. 2561 ถึงปี พ.ศ. 2564  เสร็จเรียบร้อยแล้ว

ฉะนั้น ให้เจ้าของที่ดินนำเงินภาษีบำรุงท้องที่ตามจำนวนท้ายประกาศนี้ ไปชำระเป็นรายปี  ณ องค์การบริหารส่วนตำบลป่าพะยอม ภายในเดือนเมษายน ของทุกปี  หากไม่ชำระภายในกำหนดต้องเสียเงินเพิ่มร้อยละสองต่อเดือน ของจำนวนเงินที่ต้องเสียภาษีบำรุงท้องที่ ตามมาตรา 45 (4) แห่งพระราชบัญญัติภาษีบำรุงท้องที่ พ.ศ. 2508  อนึ่ง  เจ้าของที่ดินผู้ใดได้รับแจ้งการประเมินภาษีบำรุงท้องที่แล้ว  เห็นว่าการประเมินนั้นไม่ถูกต้อง มีสิทธิอุทธรณ์ต่อผู้ว่าราชการจังหวัดได้  โดยยื่นอุทธรณ์แก่เจ้าพนักงานประเมินตามแบบ  ภ.ร.บ.12 ภายในสามสิบวัน นับแต่วันได้รับแจ้งการประเมินตามนัยมาตรา 49 แห่งพระราชบัญญัติภาษีบำรุงท้องที่ พ.ศ. 2508 

จึงประกาศมาเพื่อทราบทั่วกัน

ประกาศ  ณ  วันที่               เดือน  กุมภาพันธ์  พ.ศ. 2561





      (นายมีศักดิ์   ดวงขวัญ)





     นายกองค์การบริหารส่วนตำบลป่าพะยอม

